"खैर छोडो! पुराने घावों को मत कुरेदो, ये बताओ कि तुमने शादी की या नहीं?" डॉ अंजली ने सीधा सवाल पूछा। खान ने अपने आँसुओ और यादों पर जमी जर्द को पोंछते हुए बताना शुरू किया " अम्मी ने शादी के लिए खूब दबाव दिया उसके बाद आर.जे.एस. में सलेक्शन होने पर कई प्रस्ताव आये मगर मेरी इच्छा कभी नहीं रही हर बार टालता रहा। जज बनने के बाद एक लडकी जीवन में आई थी मगर अफ़सोस कि वो शादीशुदा थी, काफी दिन तक प्यार चलता रहा बाद में 'लोग क्या कहेंगे' की दुहाई दे दूरियाँ बना ली और जीवन में फिर अकेला पड़ गया और तुम्हारी ?